CELEX: 32022R0695
Language: hu
Date: 2022-05-02 00:00:00
Title: A Bizottság (EU) 2022/695 végrehajtási rendelete (2022. május 2.) a 2006/22/EK európai parlamenti és tanácsi irányelvnek a szállítási vállalkozások kockázati besorolásának kiszámítására szolgáló egységes képlet tekintetében történő alkalmazására vonatkozó szabályok megállapításáról

2022.5.3.   
               
               
                  HU
               
               
                  Az Európai Unió Hivatalos Lapja
               
               
                  L 129/33
               
            
         A BIZOTTSÁG (EU) 2022/695 VÉGREHAJTÁSI RENDELETE
         (2022. május 2.)
         a 2006/22/EK európai parlamenti és tanácsi irányelvnek a szállítási vállalkozások kockázati besorolásának kiszámítására szolgáló egységes képlet tekintetében történő alkalmazására vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közúti szállításra vonatkozó egyes szociális jogszabályokkal kapcsolatos 561/2006/EK és a 165/2014/EU rendelet és a 2002/15/EK határozat végrehajtásának minimumfeltételeiről és a 88/599/EGK tanácsi irányelv hatályon kívül helyezéséről szóló, 2006. március 15-i 2006/22/EK európai parlamenti és tanácsi irányelvre (1) és különösen annak 9. cikke (1) bekezdése második albekezdésére,
         mivel:
         
                     (1)
                  
                  
                     A közúti szállításra vonatkozó uniós jogszabályok hatékony és költséghatékony végrehajtása kiemelkedő fontosságú a közúti közlekedésbiztonság, a járművezetők munkakörülményeinek és szociális védelmének javítása, valamint a közúti szállítási vállalkozások közötti tisztességes verseny biztosítása szempontjából.
                  
               
                     (2)
                  
                  
                     A tagállamok által a nagy kockázatot jelentő vállalkozások ellenőrzésének célzottabbá tétele érdekében bevezetett nemzeti kockázatértékelő rendszerek különböző nemzeti számítási módszereken alapulnak. Ez akadályozza az összehasonlíthatóságot és a kockázati pontszámokra vonatkozó információk cseréjét a határokon átnyúló végrehajtás összefüggésében.
                  
               
                     (3)
                  
                  
                     A 2006/22/EK irányelv 9. cikke (1) bekezdésének második albekezdése értelmében a Bizottságnak végrehajtási jogi aktusok révén egységes képletet kell kidolgoznia a vállalkozások kockázati besorolásának kiszámításához.
                  
               
                     (4)
                  
                  
                     E képlet kidolgozása során a Bizottságnak figyelembe kell vennie minden olyan jogsértést, amely befolyásolhatja a vállalkozások kockázati besorolását, ideértve az 561/2006/EK európai parlamenti és tanácsi rendelet (2), a 165/2014/EU európai parlamenti és tanácsi rendelet (3), a 2002/15/EK európai parlamenti és tanácsi irányelvet (4) átültető nemzeti rendelkezések megsértését, valamint az 1071/2009/EK európai parlamenti és tanácsi rendelet (5) 6. cikkében meghatározott jogsértéseket.
                  
               
                     (5)
                  
                  
                     Az egységes képletnek figyelembe kell vennie a jogsértések számát, súlyosságát és előfordulásuk gyakoriságát, továbbá azon ellenőrzések eredményeit, amelyek nem tártak fel jogsértést, valamint azt, hogy a közúti szállítási vállalkozás használt-e mindegyik járművén a 165/2014/EU rendelet II. fejezetében foglaltaknak megfelelő intelligens menetíró készüléket.
                  
               
                     (6)
                  
                  
                     A vállalkozások kockázati besorolásának kiszámítására szolgáló egységes képletnek jelentős mértékben hozzá kell járulnia a végrehajtási gyakorlatok Unió-szerte történő harmonizációjához annak biztosítása révén, hogy az alkalmazandó uniós szabályok szerinti ellenőrzések és szankciók tekintetében valamennyi járművezető és szállítási vállalkozás egyenlő bánásmódban részesüljön.
                  
               
                     (7)
                  
                  
                     Amennyiben az e rendeletben előírt intézkedések személyes adatok kezelését vonják maguk után, azt a személyes adatok és a magánélet védeleméről szóló uniós jogszabályokkal, különösen az (EU) 2016/679 európai parlamenti és tanácsi rendelettel (6) és adott esetben a 2002/58/EK európai parlamenti és tanácsi irányelvvel (7) összhangban kell végezni.
                  
               
                     (8)
                  
                  
                     Az e rendeletben előírt intézkedések összhangban vannak az 165/2014/EU rendelet 42. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            A szállítási vállalkozások kockázati besorolásának kiszámítására szolgáló egységes képletet és az annak alkalmazására vonatkozó követelményeket a melléklet tartalmazza.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. május 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 91., 2019.3.29., 45. o.
         
         
            (2)  Az Európai Parlament és a Tanács 561/2006/EK rendelete (2006. március 15.) a közúti szállításra vonatkozó egyes szociális jogszabályok összehangolásáról, a 3821/85/EGK és a 2135/98/EK tanácsi rendelet módosításáról, valamint a 3820/85/EGK tanácsi rendelet hatályon kívül helyezéséről (HL L 102., 2006.4.11., 1. o.).
         
            (3)  Az Európai Parlament és a Tanács 165/2014/EU rendelete (2014. február 4.) a közúti közlekedésben használt menetíró készülékekről, a közúti közlekedésben használt menetíró készülékekről szóló 3821/85/EGK tanácsi rendelet hatályon kívül helyezéséről és a közúti szállításra vonatkozó egyes szociális jogszabályok összehangolásáról szóló 561/2006/EK európai parlamenti és tanácsi rendelet módosításáról (HL L 60., 2014.2.28., 1. o.).
         
            (4)  Az Európai Parlament és a Tanács 2002/15/EK irányelve (2002. március 11.) a közúti fuvarozásban utazó tevékenységet végző személyek munkaidejének szervezéséről (HL L 80., 2002.3.23., 35. o.).
         
            (5)  Az Európai Parlament és a Tanács 1071/2009/EK rendelete (2009. október 21.) a közúti fuvarozói szakma gyakorlására vonatkozó feltételek közös szabályainak megállapításáról és a 96/26/EK tanácsi irányelv hatályon kívül helyezéséről (HL L 300., 2009.11.14., 51. o.).
         
            (6)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (HL L 119., 2016.5.4., 1. o.).
         
            (7)  Az Európai Parlament és a Tanács 2002/58/EK irányelve (2002. július 12.) az elektronikus hírközlési ágazatban a személyes adatok kezeléséről, feldolgozásáról és a magánélet védelméről (HL L 201., 2002.7.31., 37. o.).
      
      
         
            MELLÉKLET
            A SZÁLLÍTÁSI VÁLLALKOZÁSOK KOCKÁZATI BESOROLÁSÁNAK KISZÁMÍTÁSÁRA SZOLGÁLÓ EGYSÉGES KÉPLET ÉS AZ ANNAK ALKALMAZÁSÁRA VONATKOZÓ KÖVETELMÉNYEK
            
                        1.
                     
                     
                        Egy szállítási vállalkozás átfogó kockázati besorolását a következő egységes képlet segítségével kell kiszámítani:
                        Ahol:
                        
                                    R
                                 
                                 
                                    —
                                 
                                 
                                    a vállalkozás átfogó kockázati besorolása
                                 
                              
                                    n
                                 
                                 
                                    —
                                 
                                 
                                    adott típusú jogsértések száma egyedi ellenőrzésenként (minden típusú ellenőrzés)
                                 
                              
                                    i
                                 
                                 
                                    —
                                 
                                 
                                    egyedi ellenőrzés
                                 
                              
                                    v
                                 
                                 
                                    —
                                 
                                 
                                    súlyozott pontszám a jogsértés típusa/súlyossága szerint (MI/SI/VSI/MSI)
                                 
                              
                                    MSI
                                 
                                 
                                    —
                                 
                                 
                                    rendkívül súlyos jogsértés
                                 
                              
                                    VSI
                                 
                                 
                                    —
                                 
                                 
                                    nagyon súlyos jogsértés
                                 
                              
                                    SI
                                 
                                 
                                    —
                                 
                                 
                                    súlyos jogsértés
                                 
                              
                                    MI
                                 
                                 
                                    —
                                 
                                 
                                    enyhébb jogsértés
                                 
                              
                                    N
                                 
                                 
                                    —
                                 
                                 
                                    az egyedi ellenőrzés során ellenőrzött járművek száma
                                 
                              
                                    r
                                 
                                 
                                    —
                                 
                                 
                                    a vállalkozáson végzett ellenőrzések száma összesen
                                 
                              
                                    g
                                 
                                 
                                    —
                                 
                                 
                                    a 165/2014/EU rendelet II. fejezete szerinti intelligens menetíró készülék használata alapján történő súlyozás
                                 
                              
                  
                        2.
                     
                     
                        Az egységes képlet alkalmazásakor a következő elveket és elemeket kell figyelembe venni:
                     
                  
                        3.
                     
                     
                        Az az időtartam, amely alatt a jogsértést a képletben számításba kell venni, két év.
                     
                  
                        4.
                     
                     
                        A fuvarozókat pontszámuk alapján a következő kockázati kategóriákba kell sorolni:
                        
                                    —
                                 
                                 
                                    nem ellenőrzött fuvarozók (szürke)
                                 
                              
                                    —
                                 
                                 
                                    0–100 pont: alacsony kockázatú fuvarozók (zöld)
                                 
                              
                                    —
                                 
                                 
                                    101–200 pont: közepes kockázatú fuvarozók (sárga)
                                 
                              
                                    —
                                 
                                 
                                    201 pont vagy annál magasabb érték: magas kockázatú fuvarozók (vörös)
                                 
                              
                  
                        5.
                     
                     
                        Az egyedi ellenőrzések („i”) súlyozott pontszámát a jogsértés típusától függően a következő súlyozó tényezők („v”) alkalmazásával kell kiszámítani:
                        
                                     
                                 
                                 
                                    MI = 1
                                 
                              
                                     
                                 
                                 
                                    SI = 10
                                 
                              
                                     
                                 
                                 
                                    VSI = 30
                                 
                              
                                     
                                 
                                 
                                    MSI = 90
                                 
                              
                  
                        6.
                     
                     
                        A vállalkozások végső kockázati besorolásának megállapítása során figyelembe kell venni a közúti és a telephelyi ellenőrzések teljes számát („r”), beleértve azokat az ellenőrzéseket is, amelyek nem tártak fel jogsértést.
                     
                  
                        7.
                     
                     
                        Azon ellenőrzéseket, amelyek nem tártak fel jogsértést, nulla ponttal kell rögzíteni.
                     
                  
                        8.
                     
                     
                        Az egyedi ellenőrzés súlyozott pontszámának meghatározásakor figyelembe kell venni az összes ellenőrzött járművet („N”).
                     
                  
                        9.
                     
                     
                        Az egységes képletben figyelembe vett jogsértés időpontja az az időpont, amikor a jogsértés megállapítása véglegessé vált, azaz már nem képezi felülvizsgálat tárgyát. A jogsértéseket csak egyszer kell figyelembe venni a képletben.
                     
                  
                        10.
                     
                     
                        Ha a szállítási vállalkozás telephelyén végzett ellenőrzés során megállapítást nyer, hogy a vállalkozás teljes flottája fel van szerelve a 165/2014/EU rendelet II. fejezete szerinti intelligens menetíró készülékkel, a végső pontszámát 0,9-es („g”) tényezővel kell megszorozni.